
Maglunsad ng mas marami at mas malalaking 
taktikal na opensiba 


INET ang Partido Komunista ng Pilipinas papanahong paigtingin ng BHB ang mga taktikal na 


sa Bagong Hukbong Bayan (BHB) sa serye ng opensiba upang mapakapagdulot ng mas malalaking 
matatagumpay na aksyong militar laban sa mga bigwas sa rehimeng Arroyo at sa mga pasistang mer- 

pasistang pwersa ng kaaway nitong nagdaang mga senaryong tropa nito. Palala nang palala ang mga ma- 
linggo. Aabot sa mahigit 80 armadong aksyon ang ini- panupil na hakbang ng rehimen at tuluy-tu- 
lunsad ng BHB sa maigsing panahon, kung saan naka- loy na nalalapit ito sa pagpapataw ng 
samsam ang mga Pulang mandirigma hayagang pasistang paghahari. 
ng malalakas na armas at nakalipol G D. Muling idinidiin ng Partido sa BHB 
ng ilampung tropa ng kaaway. WA ) ang atas nitong lipulin ang pinakama- 

Ang mga aksyong militar ay tu- j hihina at pinakapusakal na mga pa- 
gon ng BHB sa panawagan ng PKP An I sistang kriminal na pwersa ng AFP, 
na paigtingin ang mga takti- - PNP, CAFGU at 
kal na opensiba para parusa- Menn ng mga pasis- 
han ang rehimeng Arroyo at maka- bi tang warlord, 
pag-ambag sa pakikibaka ng gø 
sambayanang Pilipino pa- JE 
ra tapusin na ang bulok, A A 
mapang-api at pasis- yg 
tang paghahari nito. S 

Inaasahan ng. 
Partido na sa 
mga susunod na pt 
buwan, mas malalaki, mas marami b ' 
at mas madalas na mga taktikal 4#, 
na opensiba ang mailulunsad ng 
BHB. Nasa pusisyon itong maglun- LA a 
sad ng mas masisinsing anihilati- Z Op: 
bong opensiba laban sa re- KO 3 
himeng Arroyo habang la G T, KZE G, nng IS 
hatang-panig na isinusulong ang “ AG ng II D EA 
mga rebolusyonaryong gawain. 2 pp” TA 

Sa harap ng pinakamalalang pagkakahiwalay ng re TIN 


himeng Arroyo at pagkamuhi rito ng mamamayan, na- 

Mga tampok sa 8 armas nasamsam sa 4 M16 nasamsam ng Matagumpay ang 
. . reyd sa Cebu BHB sa Agusan del Sur | Lakbayan 

bong at may mabibigat na pagla- 
bag sa karapatang-tao. Maaaring 
gumamit ang BHB ng iba't ibang 
mga taktikang gerilya tulad ng 
pagpapain sa kaaway na pumasok 
kung saan higit na nakalalamang 
ang BHB sa kanila, mailalantad ang 
kanilang mahihinang bahagi at ma- 
pagagawa sila ng malalaking pag- 
kakamali, bukod sa iba pang ma- 
panlikhang taktika kung saan nagi- 
ging madaling target ang kaaway. 

Kailangang makaagaw ang BHB 
ng mas marami pang sandata para 
maarmasan ang lumalaking bilang 
ng mga rekrut. Ang bawat isang 
taktikal na opensiba ng BHB ay ipi- 
nagbubunyi ng mamamayan. Sa 
pagkakaisa ng BHB at mamamayan, 
naililinaw ang pampulitikang ga- 
nansya at maliwanag na bentahe 
ng bawat matagumpay na taktikal 
na opensiba ng BHB. 

Sa pagpapaigting pa ng mga 
taktikal na opensiba, paduduguin 
ng BHB ang rehimeng Arroyo sa na- 
pakaraming sugat. Mababawasan 
ang kakayahan ng mga armadong 
pwersa nito na dahasin ang mama- 
mayan. Lalong napahihina ang ka- 
kayahan ng AFP at PNP na sugpuin 
ang panibagong pag-aalsang ba- 
yan. 


Bawat matagumpay na taktikal na opensiba 
ay bumabawas sa lakas ng kasalukuyang 
rehimen at ng papet na hukbo 
nito, at nag-aambag sa paglaki 
at paglakas ng BHB at 
rebolusyonaryong kilusan sa 
buong kapuluan. 


pa 


Lalo ring mapatitindi at HA 
mapalalaganap ang demorali- 


sasyon sa hanay ng mga tropa ng 

gubyernong malaon nang ligalig sa 
napakaraming iskandalo ng malala- 
king krimen, walang tigil na pag- 
sisinungaling at panunupil ng rehi- 
men sa mamamayan. Dapat masa- 
bayan ito ng higit na pagsisikap na 
maabot ng hukbong bayan, demo- 
kratikong kilusan at mga aktibis- 
tang masa ang dumaraming disgus- 
tado at natatauhang mga upisyal 
at pwersa ng reaksyunaryong huk- 
bo. Bunga ng mga ito, inaasahan 
natin ang kanilang pagsuway sa di- 


katanggap-tanggap na chain of 
command, pagpanig sa nagpopro- 
testang mamamayan at pakikipag- 
ugnayan at pakikipagtulungan sa 
hukbong bayan ng signipikanteng 
bahagi ng sandatahang pwersa ng 
gubyerno. 

Bawat matagumpay na taktikal 
na opensiba ay bumabawas sa lakas 
ng kasalukuyang rehimen at ng pa- 
pet na hukbo nito, at nag-aambag 
sa paglaki at paglakas ng BHB at 
rebolusyonaryong kilusan sa buong 
kapuluan. Ambag din ito sa kabuu- 
ang pagsisikap na dalhin ang dig- 


Nilalaman mang bayan sa susunod na mas 
mataas na subyugto ng estratehi- 
kong depensiba. 

Walang anumang pasistang pa- 
niniil na makapipigil sa paglaban 
ng mamamayan sa bulok at padaus- 
dos nang rehimeng Arroyo. Ang 
mga desperadong hakbang nito pa- 
ra maisalba ang sarili at makapa- 
natili sa poder sa pamamagitan ng 
papatindi at mas garapal na mga 
pasistang hakbangin ay nagbubun- 
sod ng ibayong pagsulong ng dig- 
mang bayan. Lalong nagngangalit 
ang mamamayan at nauudyok sila 
na magkaisa at lumaban upang wa- 
kasan na ang naghihingalong rehi- 
men. AB] 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

MATATAGUMPAY NA OPENSIBA NG BHB Mr 
Pusakal na yunit ng Philippine Army, 


inambus ng BHB sa Misamis Occidental 


imang sundalo ng 15th Division Reconnaissance Coy (DRC) ng mga pamilya at nangakong tutu- 
L long sa abot ng makakaya nito. Ka- 
sabay nito, muling nanawagan ang 

BHB sa militar na huwag magsama 


ng mga sibilyan sa mga sasakyang 


101st Brigade ang napatay sa ambus na inilunsad ng 17-kataong 
pormasyon ng Bagong Hukbong Bayan (BHB) bandang 11:30 ng 
umaga noong Oktubre 9 sa Sityo Calunod, Bitibot, Sapang Dalaga, Misa- 
mis Occidental. Kabilang sa mga napatay si 1Lt. Arthur Gelotin, punong 


upisyal ng 15th DRC. Apat namang sundalo ang nasugatan. 


Ang mga kaswalti ay kabilang 
sa 12 sundalong sakay ng isang van 
na nagmula sa kanilang himpilan 
sa Barangay Masubong (limang ki- 
lometro mula sa Barangay Bitibot). 
Dalawang command-detonated land 
mine ang ginamit ng yunit ng BHB 
laban sa mga sundalo. Regular na 
ginagamit ng mga sundalo ang na- 
turang sasakyan sa pagbibyahe sa 
pagitan ng Masubong at Bitibot. 

Tumagal nang pitong minuto 
ang labanan bago nakapagreimpors 
ang dalawang platun ng kaaway. 
Ligtas na nakaatras ang BHB. 

Ang naturang ambus ay parusa 
ng BHB sa pwersa ng 15th DRC. 
Ayon kay Ka Mario Serrano, taga- 
pagsalita ng Regional Operational 
Command-WMR, ang 15th DRC ay 
kabilang sa pinakapusakal na mga 
kontra-rebolusyonaryong pwersa sa 
rehiyon. Nanguna ito sa karamihan 
ng mga reyd laban sa mga kampo 
ng BHB nitong nakaraang dala- 
wang taon. Naglulunsad ito ng mga 
operasyong RSOT. Responsable ito 
sa paglipol sa isang siyam-kataong 
pangkat ng BHB sa Calamba, Misa- 
mis Occidental noong Hulyo. 

Ang ambus sa Sapang Dalaga 
ay isa lamang sa limang aksyong 
militar ng BHB laban sa 15th DRC 
mula huling bahagi ng Setyembre 
hanggang Oktubre 15, kung saan 
pitong sundalo ang napatay at 11 
ang nasugatan. Nitong Oktubre 15, 
hinaras ng isang apat-kataong tim 
ng BHB ang isang 13-kataong ku- 
mando tim ng 15th DRC sa Purok 5, 

Barangay Siloy, Calamba, Misamis 
Occidental. Isang sundalo ang na- 
patay at dalawa ang nasugatan sa 
harasment na ito. 

Sa kasamaang palad, tatlong si- 
bilyang nakasakay sa van ang nada- 
may sa ambus sa Sapang Dalaga. 
Humingi ng patawad ang Front 
Monterosa Command sa kanilang 


militar at huwag magpatira ng mga 
sibilyan sa mga detatsment dahil 
ang mga ito ay pawang mga lehiti- 
mong target militar. 

Samantala, ibayong pasistang 
bangis ang itinugon ng 15th DRC 
sa pananambang. Isa nang magsa- 
saka ang sinalbeyds at tatlong pa 
ang tinortyur nila sa Barangay Biti- 
bot. [AB] 


8 armas nasamsam sa reyd sa Cebu 


Ar na M14 at apat na M16 ang nasamsam ng BHB nang sala- 
kayin nito ang detatsment ng 78th IB sa Barangay Sumon, Tu- 
buran, Cebu dakong 5:20 ng hapon noong Oktubre 15. Nakumpiska 
rin ang 43 magasin at 830 bala ng M14, 24 na magasin at 770 ba- 
la ng M16, pitong rifle grenade, tatlong hand grenade at isang rad- 
yong VHF. Tatlong sundalo ang napatay sa labanan. Kabilang sa mga 
napatay si Sgt. Orlando Luna, ang namumuno sa special operations 
team ng kaaway na bumabase sa detatsment. Nagpapahinga ang 
ibang mga sundalo at ang iba nama'y nagmemeryenda nang sumala- 
kay ang BHB. ABI 


Apat na M16, naagaw ng BHB sa Agusan del Sur 


No ng BHB ang apat na M16, isang shotgun at isang rad- 
yong VHF nang lusubin ng isang platun ng BHB sa ilalim ng Ju- 
lito Tiro Command ang munisipyo at istasyon ng PNP sa Talacogon, 
Agusan del Sur, mga 7:15 ng gabi noong Oktubre 10. 

Nagulantang ang tatlong pulis na nagbabantay noon dahil ma- 
daling nakalapit sa istasyon ang mga Pulang gerilya sa pamamagi- 
tan ng pagsakay sa isang dumptruck. Lumaban ang tatlong pulis su- 
balit nagapi sila sa loob lamang ng 14 na minuto. Isang pulis ang 
napatay at isa rin ang nasugatan at sumuko, samantalang ang isa 
pa ay kumaripas ng takbo. Walang nagalusan man lamang sa mga 
Pulang mandirigma at ligtas silang nakaatras. 

Samantala, isa ring sundalo ang namatay nang pasabugan ng 
bomba ng BHB ang mga tropa ng Philippine Army na magrereimpors 
sana mula sa kalapit na detatsment. ABI 


Kk MATATAGUMPAY NA OPENSIBA NG BHB 
Patrol base ng Philippine Army sa Abra, 


sinalakay ng BHB 


tin Begnalen Command ng BHB laban sa mga elemento ng “C” Com- 


Ti" operasyong pamarusa ang inilunsad noong Oktubre 12 ng Agus- 


pany ng 41st IB at 77th IB na nakabase sa Bituen Patrol Base sa Ba- 
rangay Lenneng, Baay-Licuan, Abra. Isang sundalo ang napatay at dala- 


wa naman ang nasugatan sa reyd. 

Responsable ang mga elemento 
ng Charlie Company ng 41st IB, la- 
luna yaong nakabase sa Bituen Pa- 
trol Base sa serye ng mga paglabag 
sa karapatang-tao sa Barangay 
Lenneng at sa kalapit na sityo ng 
Libsong, at sa Sityo Balawang, Ba- 
rangay Guinguinabang sa katabing 
bayan ng Lacub. 

Isang platun mula sa naturang 
kumpanya na pinamumunuan ni Lt. 
Victor Leopoldo ang pumatay kay 
Francisco “Ama Luyong” Tangba- 
wan at sa pagdukot kina Junie Bril- 


lantes at Noriel Tuangin noong 
Agosto 14. Ginamit silang “human 
shield” o pananggalang ng mga 
sundalo sa pakikipaglaban nila sa 
BHB. Sinundan pa ito ng paninira 
ng mga pananim ng masa, pagna- 
nakaw ng kanilang mga baka at 
manok at panghaharas at panana- 
kot sa kanila. 

Dagdag pa rito, pagkatapos ng 
reyd ay hinarang at ilang oras na 
pinigilan ng naturang mga sundalo 
ang isang pampasaherong dyip mu- 
la sa Lacub na patungo sa Ban- 


Iba pang aksyong militar 


iba't ibang lugar sa Pilipinas. Sampung tropa ng kaaway ang napa- 


P itong armas ang nasamsam sa sampung aksyong militar ng BHB sa 


tay, kabilang ang isang tinyente at di bababa sa pitong sundalo 
ang nasugatan sa mga armadong aksyong ito. 


Sinalakay ng BHB ang isang 
gold panning area sa Macopa, Baro- 
bo, Surigao del Sur noong Oktubre 
11 at nakakumpiska ng dalawang 
karbin, dalawang .45 at isang .38. 

Noong araw ding iyon, anim na 
sundalo ang napatay at marami 
pang iba ang nasugatan nang is- 
naypin ng isang iskwad sa ilalim ng 
Danilo Ben Command ng BHB ang 
isang platun ng 17th IB sa Cabayu, 
Sto. Niño, Cagayan. 

Noon namang Oktubre 10, na- 
kaagaw ng isang M16 ang dala- 
wang myembro ng milisyang bayan 
nang makihalo sila sa isang mala- 
king grupo ng mga sundalong nag- 
ooperasyon sa Lantad, Balingasag, 
Misamis Oriental. 

Inisnayp ng isang yunit ng BHB 
ang command post ng 28th IB sa 
Barangay Lawaan, Pantukan, Com- 
postela Valley noong Oktubre 8. 
Isang sundalo ang tinamaan sa is- 
nayping. 

Kinabukasan, isang sundalo 
ang napatay nang harasin ng mga 
Pulang mandirigma ang himpilan 
ng “B” Coy ng 29th IB sa Mabuhay, 
Bayugan, Agusan del Sur, ayon sa 
mga inisyal na ulat. 

Sabay namang inisnayp noong 
Oktubre 7 ng dalawang magkahiwa- 
lay na tim ng BHB sa ilalim ng Rey- 
naldo Piñon Command ang mga 
tropa ng 45th IB sa kanilang de- 
tatsment at isa pang iskwad ng 
mga nagrerekoridang sundalo sa 


gued, kabisera ng Abra. 

Malaon nang iginigiit ng ma- 
mamayan at maging ng mga upi- 
syal ng mga lokal na gubyerno sa 
lugar ang pagpapatalsik sa abusa- 
dong yunit militar. ABI 


San Jose, San Mariano, Isabela. Isa 
ang napatay at isa ang nasugatan 
sa AFP. 

Bago ito, inisnayp din noong 
Setyembre 30 ang mahigit 100 
nag-ooperasyong sundalo mula sa 
naturang batalyon. Isa rin ang na- 
patay at isa ang nasugatan sa ha- 
nay ng kaaway. 

Inambus naman ng BHB ang 
nag-ooperasyong mga tropa ng 
68th IB sa Barangay Caagutayan, 
San Teodoro, Oriental Mindoro no- 
ong Oktubre 2. Napatay sa ambus 
si 2Lt. Nemar Llandero, kumander 
ng mga tropa. Apat pang sundalo 
ang nasugatan. 

Samantala, inientrega ng mga 
magsasaka sa yunit ng BHB ang 
mga kagamitang militar na nasam- 
sam nila mula sa lugar sa Mat-i, 
Surigao City kung saan inambus ng 
BHB ang isang grupo ng mga pulis 
noong Setyembre 30. Kinabilangan 
ito ng isang M16, 41 rifle grenade, 
siyam na magasin at isang pak. WŒ 

Pandarahas ng rehimen, mariing tinututulan 


lalang kalupitan at pandarahas nito sa mga lehitimo at mapaya- 


K abi-kabila ang mga pagtuligsa sa rehimeng Arroyo dulot ng luma- 


pang kilos protesta ng mamamayan. 


Dahil dito, nauudyok ang papa- 
laking seksyon ng mga panggit- 
nang uri at maging ng mga mula sa 
naghaharing uring nasa oposisyon 
na pahigpitin ang pakikipagkaisa 
sa masang anakpawis sa panawa- 
gang patalsikin si Arroyo sa poder. 
Dumarami ang mga grupo at perso- 
naheng puspusang kumikilos para 
patalsikin na si Arroyo sa pamama- 
gitan ng malawakang pag-aalsang 
bayan. Lumalaki na rin ang bilang 
ng mga sandatahang pwersa ng 
gubyerno na handa nang magtakwil 
sa kasalukuyang chain of command. 

Lantarang pandarahas sa mga 
kilos-protesta. Dagdag sa mga 
mapanupil na patakarang “calibra- 
ted preemptive response” (CPR) at 
“no permit, no rally,” idineklarang 
“no rally zone” o ipinagbabawal na 
ang pagrarali sa paligid ng Mala- 
kanyang. Ang mga patakarang ito 
ay sinalubong ng matitindi, mala- 
wakan at pursigidong pagtuligsa at 
paghamon ng iba't ibang mga gru- 
pong lumalaban kay Arroyo. 

Nitong Oktubre, sa kabila ng 
gayong pagbabawal, halos araw- 
araw ay iba't ibang grupo ang nag- 
rarali sa Mendiola. Marahas na bi- 
nubuwag ang lahat ng mga ito, li- 
ban sa isang maigsing rali ng ilang 
kinatawan at kasamahan ng “Hyatt 
10”- mga nagbitiw na upisyal ng 
gabinete ni Arroyo--at isa pang 
maliit na grupong nag-alay lamang 
ng bulaklak sa rebulto ni Joaquin 
“Chino” Roces, yumaong tagalatha- 
la ng Manila Times na lumaban sa 
diktadurang Marcos at dumanas ng 
pagmamalupit sa mga rali sa Men- 
diola. Sa kanya ipinangalan ang tu- 
lay ng Mendiola. Ang dalawang ma- 
liit na grupo ay pareho namang 
mahigpit na binakuran ng mga pu- 
lis. 

Noong Oktubre 11, parang mga 
asong ulol na inatake at ipinagta- 
buyan ng mga pulis ang 15 lider at 
kasapi ng Movement of Concerned 
Citizens for Civil Liberties (MCCCL) 
na naglalakad sa bangketa patu- 
ngong Mendiola. Napabulaanan ng 
pangyayaring ito ang sinasabi ng 
PNP na ang mga rali ay binubuwag 
dahil sagabal umano ang mga ito 
sa trapiko. Naging malinaw dito na 
ang tunay na patakaran ni Arroyo 
ay huwag patuntungin sa Mendiola 
ang sinumang tumututol sa kan- 
yang paghahari. 

Mga estudyante at kabataan 
naman ang humamon sa patakaran 
ni Arroyo noong Oktubre 12. Pinag- 
papalo, hinabol at kinaladkad ng 
mga pulis ang mga raliyista. May 
binastos pang mga babae. Marami 
sa mga nagpoprotesta ang nasuga- 
tan at hinuli. Kitang-kita sa mga 
nakuhang bidyo at larawan ang 
brutalidad ng mga pulis. 

Mahigit 300 estudyanteng ka- 
sapi ng Gloria Resign Movement at 
League of Filipino Students ang 
nagmartsa naman sa Morayta, ma- 
lapit sa Mendiola, noong Oktubre 
13. Biglang nagsulputan mula sa 
iba't ibang direk- 
syon ang pulu- 
pulutong na mga 
kabataan. Nang 
hindi agad mapa- 
atras ng mga pu- 
lis, binomba sila 
ng tubig. Dinaha- 
sat binastos din 
ang mga naares- 
tong raliyista. 

Noong Oktu- 
bre 14, inilunsad 
ng mga taong 
simbahan at mga 
demokratikong 


organisasyon ang Prusisyon Para sa 
Katotohanan. Kasama sa mga nag- 
martsa sina dating Bise Presidente 
Teofisto Guingona, Sen. Jamby Ma- 
drigal, Rep. Satur Ocampo at mga 
kinatawan ng mga progresibong 
partido, mga dating upisyal ng 
gubyerno, mga obispo at mga 
myembro ng iba't ibang organisa- 
syon. Habang nakikipagnegosasyon 
pa lamang sila sa mga pulis para 
payagang makatawid patungong 
Mendiola papunta sa kapilya ng 
San Beda, bigla na lamang silang 
binomba ng tubig. Matigas na pin- 
anindigan ng Malakanyang at ng 
mga pinuno ng Philippine National 
Police (PNP) na ang may kasalanan 
ay ang mga nagmamartsa at nara- 
rapat nga silang bombahin ng tu- 
big. 

Umani ito ng matindi at mala- 
wak na pagbatikos mula sa iba't 
ibang sektor, kabilang na ang mga 
pinuno ng simbahang Katoliko. Ki- 
nundena ito ni Archbishop Angel 
Lagdameo, papalit na pangulo ng 
Catholic Bishops Conference of the 
Philippines, at gayundin ni Mike 
Velarde, pinuno ng El Shaddai at 
dating kilalalang masugid na taga- 
suporta ni Arroyo. 

Ilang dati at kasalukuyang upi- 
syal ng gubyerno at lider ng mga 


demokratikong organisasyon na na- 
biktima ng pandarahas na iyon sa 
Mendiola ay naghapag din sa Unit- 
ed Nations Commission on Human 
Rights ng reklamo sa matinding 
paglabag ng rehimeng Arroyo sa 
karapatang-tao. Kasabay nito, nag- 
sampa rin ang ilang grupo ng mga 
abugado ng kaso sa Korte Suprema 
upang kwestyunin ang Batas Pam- 
bansa 880 na siyang ikinakatwiran 
upang ipagbawal ang mga raling 
walang permiso. 

Matapang na ipinakikita ng 
iba't ibang grupo na hindi sila ma- 
pipigilan ng nagsasapin-sapin 
nang pasistang patakaran at hak- 
bangin ng rehimeng Arroyo. Sa ka- 
bila ng mga pandarahas at panana- 
kot ng rehimen, lalo lamang nabu- 
buo ang determinasyon ng dumara- 
ming mamamayan na patalsikin na 
sa poder si Arroyo. 

Paghahanda sa “state of na- 
tional emergency.” Noong ikala- 
wang linggo ng Oktubre, nabunyag 
ang plano ng rehimeng Arroyo na 
magdeklara ng “state of national 
emergency”. Alinsunod sa inihan- 
dang Executive Order 467, idedek- 
lara ang “state of national emer- 
gency” bilang tugon sa diumano'y 
paglaganap ng “terorismo” at “des- 
tabilisasyon.” 

Sa borador na ito, bibigyan si 
Arroyo ng kapangyarihang arestu- 
hin ang mga lider ng oposisyon, 
mga lider masa at maging mga ta- 
ong-midya---mga hakbangin upang 
pagtibayin ang paghahari ni Arro- 
yo. 

Dahil sa maagang pagkakabun- 
yag ng EO 467, nadiskaril ang pla- 
nong deklarasyon. Pinalalabas ni 
Justice Secretary Raul Gonzales na 
iyon daw ay pananaliksik lamang 
ng kanyang departamento tungkol 
sa mga kailangang hakbangin sa 
pagharap sa pagtaas ng presyo ng 
langis. Upang pagtakpan ang na- 
bunyag na EO 467, biglang nagla- 
bas ang Malakanyang ng iba pang 
kautusan ukol sa pangangasiwa ng 

Nakararaming Pilipino, nagnanais 
mapatalsik si Gloria Arroyo 


umaraming Pilipino ang pagod na sa korap na rehimeng Arroyo. 

Taliwas sa mga buladas ni Arroyo na pagod na ang mamamayan 
sa mga “di-produktibo” at nakasasamang mga kilos protesta, napa- 
tunayan sa pinakahuling sarbey ng Ibon Foundation na pagod na 
ang mamamayan kay Gloria Arroyo at hindi sa mga pagkilos laban sa 
kanya. Anupaman ang gawing asta ni Arroyo, hindi na niya maipag- 
tatanggol ang bulok, papet at korap niyang paghahari. 

Malaking mayorya (83.1%) sa mga sinarbey ng Ibon ang nagpa- 
hayag ng disgusto sa pamumuno ni Arroyo. Aabot sa 64% sa kanila 
ang nagpahayag ng kagustuhang matanggal sa poder si Arroyo. Sa 


mga ito, 42.5% ang nagpahayag ng kagustuhang sipain siya sa pa- 
mamagitan ng kapangyarihang bayan. Malaking igpaw ito sa nagda- 
ang mga sarbey kung saan kulang sa 10% pa lamang ang pabor sa 


“people power”. Sa harap ng garapalang pangungunyapit niya sa 
poder, bumaba sa 29.6% ang umaasa pa na kusa siyang magbibitiw. 
Ayon sa Ibon, mayorya sa mga sinarbey ang nagbigay ng bagsak 
na grado kay Arroyo sa usapin ng paglaban sa korapsyon. 
Gayundin, mas malala ngayon ang korapsyon sa Pilipinas ayon 
sa pinakahuling sarbey ng Transparency International, isang inter- 
nasyunal na ahensyang nagsasagawa ng mga pag-aaral kaugnay sa 
korapsyon ng mga gubyerno sa mundo. Sa 177 na bansang sinarbey, 
nasa ika-159 pwesto ng Pilipinas ngayong taon, kumpara sa ika-102 
pwesto nito noong nakaraang taon. Sa talaan ng TI, mas mababa 


ang ranggo, mas laganap ang korapsyon. AB] 


lupa, at pinalalabas na iyon ang 
“EO 467.” 

Nadiskaril man sa ngayon, tu- 
luy-tuloy ang rehimeng Arroyo sa 
paghahanda sa posibleng deklara- 
syon ng “state of national emer- 
gency” o kaya'y pagpapataw ng ba- 
tas militar. Ayon sa mga upisyal ni 
Arroyo, nananatiling isa sa mga 
posibleng piliing hakbangin ng re- 
himen ang pagbibigay ng “mga ka- 
pangyarihang pang-emergency” kay 
Arroyo. 

Walang sawa rin si Arroyo sa 
pagtaguring mga “destabilisador” 
ang mga taong kumakalaban sa 
kanya, maging ang mga nag-iim- 
bestiga ng mga iskandalong buma- 
balot sa kanya. Sinundan ito ng 
mga akusasyon ni Arroyo na baha- 
gi umano ng destabilisasyon ang 
isinasagawang mga imbestigasyon 
ng Senado. Maaari itong isangkalan 


ni Arroyo sa posibleng pag-aresto 
sa mga lider ng oposisyon at mga 
lider masa. 

Patuloy ang rehimen sa paglik- 
ha ng senaryo para sa gayong dek- 
larasyon. Ayon sa mga upisyal ng 
pulisya, nagbabalak ang mga “tero- 
rista” na maglunsad ng serye ng 
pambobomba at iba pang kagulu- 
han. Noong una'y sinasabing balak 
ng mga “terorista” na maglunsad 
ng mga atake noong Setyembre. 
Ngayon nama'y sinasabing balak 
itong gawin sa Oktubre o Nobyem- 
bre. Walang duda ang iba't ibang 
sektor na ang Malakanyang at AFP 
mismo ang maghahasik ng gayong 
terorismo. Katulad lamang ito ng 
isinagawang pekeng pag-ambus sa 
dating upisyal ni Marcos na si Juan 
Ponce Enrile na ginamit na sangka- 
lan para sa deklarasyon ng batas 
militar noong 1972. [AB 

Matagumpay ang Lakbayan ng Mamamayan 
para sa Lupa, Sahod, Trabaho at Karapatan 


yan na mag-ipon at magpahayag ng kanilang mga saloobin at sa 


S a gitna ng matinding paglabag ni Arroyo sa karapatan ng mamama- 


tindi man ng pamamasista ng mga pulis sa mga demonstrador sa 
Metro Manila, buong tatag na inilunsad ng mga magsasaka at kanilang 
mga tagasuporta ang Lakbayan ng Mamamayan para sa Lupa, Sahod, Tra- 
baho at Karapatan. Pinangunahan ang martsa ng Bagong Alyansang Ma- 
kabayan (BAYAN), Gloria Step Down Movement at Kilusang Magbubukid 
ng Pilipinas. Nagmula ang dalawang ruta ng martsa sa Southern Tagalog 


at Central Luzon. 

Ang Lakbayan ng Mamamayan 
ay taunang aktibidad na isinasaga- 
wa bilang pagdiriwang sa buwan 
ng mga magsasaka tuwing Oktubre. 
Naging tradisyon na ang pagkilos 
ng magsasaka sa buwang ito na 
anibersaryo ng Presidential Decree 
27, ang huwad na programa sa re- 
porma sa lupa ng rehimeng Marcos 
na hinalinhan ng huwad ring Com- 
prehensive Agrarian Reform Progam 
ng rehimeng Aquino. Inilunsad ang 
Lakbayan ng Mamamayan ngayong 
Oktubre upang ipakita at labanan 
ang mga hagupit ng rehimeng Ar- 
royo sa mamamayan kapwa sa ka- 
nayunan at kalunsuran. Kabilang 
dito ang kawalan ng lupa at labis 
na kahirapan sa kanayunan, kawa- 
lan ng trabaho sa kalunsuran at 


mababang pasahod sa may mga 
trabaho, paglabag sa karapatang- 
tao at militarisasyon sa kanayunan 
at kalunsuran. 

Nitong Oktubre 16, nag-umpisa 
sa prubinsya ng Quezon ang martsa 
patungong Metro Manila ng 1,000 
mamamayang galing sa Laguna, 
Batangas, Quezon, Mindoro, Pala- 
wan at Rizal. Malaking bulto ng 
martsa ay mga kasapi ng Kalipunan 
ng mga Samahang Magbubukid sa 
Timog Katagalugan (Kasama-TK). 

Samantala, tumulak naman ni- 
tong Oktubre 20 patungong Metro 
Manila ang mga demonstrador na 
galing sa Pangasinan, Pampanga, 
Tarlac, Nueva Ecija, Aurora, Bata- 
an, Bulacan at Zambales, at sa 
Northern Luzon. Kabilang sa mga 

nagmartsa ang mga magsasaka, 
pambansang minorya at iba pa. 

Sa kabila ng ilang beses na 
pagharang at panghaharas sa kani- 
la ng pulis at militar, naigiit ng 
mga raliyista ang kanilang karapa- 
tang magprotesta at nakapagtipon 
sila sa Department of Agrarian Re- 
form (DAR) at Department of 
Agriculture sa Quezon City nitong 
gabi ng Oktubre 20. Dito'y binati- 
kos nila ang mga ahensyang ito bi- 
lang kasangkapan ng reaksyunar- 
yong gubyerno sa labis na pagpa- 
pahirap sa mga magsasaka. 

Pagsapit ng Oktubre 21, uma- 
bot sa 10,000 magsasaka, mangga- 
gawa, taong simbahan, estudyan- 
te, mga kasapi ng oposisyon, mga 
pwersang anti-Arroyo at iba pang 
tagasuportang tumulak patungong 
Mendiola. 

Sa pagtatangkang guluhin ang 
Lakbayan, muling naglubid ng mga 
kasinungalingan ang kaaway. Ni- 
tong Oktubre 20, inakusahan ng 
AFP si Kongresman Satur Ocampo 
ng pagbibigay umano ng pondong 
pambili ng mga eksplosibo ng BHB. 
Walang patid rin ang pananakot ng 
PNP kaugnay ng plano umano ng 
BHB na maghasik ng lagim sa ha- 
nay ng mga nagmamartsa. 

Katatawa-tawa ang kinalabasan 
ng militar at pulisya. Lumabas na 
malaking kalokohan lamang ang 
akusasyon kay Ocampo dahil ang 
tanging "ebidensya" ng AFP ay isa 
umanong sulat sa pagitan ng mga 
yunit ng BHB sa Aurora na nagsa- 
sabing iniaatas ng isang "Ka Satur" 
na isagawa na ang mga pambo- 
bomba sa Metro Manila. Sa aktwal 
na martsa naman, hindi mga 
myembro ng BHB kundi tatlong 
tauhan ng AFP ang nahuling puma- 
pasok at naniniktik sa hanay ng 
mga nagpoprotesta. AB] 

Di mapagtakpang krisis sa ekonomya 


syon nang bumwelo ang ekonomya, hindi maitatago ng kanyang 
pinakamasusugid na mga tagapagtanggol ang napakaraming pala- 
tandaang sumasalamin sa tunay na padausdos na kalagayan nito. 


N raw-araw mang ideklara ni Gloria Arroyo na matatag at nasa pusi- 


Hindi mapagtatakpan ni Arroyo 
ang labis-labis na pagdurusa ng 
mamamayan bunga ng malawakang 
disempleyo, walang tigil na pagta- 
taas ng presyo, mabigat na pasa- 
ning karagdagang mga buwis at 
lubhang kulang na sahod at kita. 
Ang malawakang pagngangalit ng 
mamamayan sa pagpapahirap at 
pagmamalupit ng rehimeng Arroyo 
ang nasa ubod ng patuloy na luma- 
lawak na panawagan ng mamama- 
yan para wakasan ang paghahari ni 
Arroyo. 

Ang malawakang kahirapan ay 
pilit na pinagtatakpan sa pamama- 
gitan ng dinoktor na estadistika at 
pinalobong mga pagtaya upang 
makapaglarawan ng isang malusog 
at papaunlad na ekonomya. Sa tin- 
di ng manipulasyon at kalabisan ng 
mga pagtaya, nadidismaya maging 
ang mga teknokrata sa mga imper- 
yalistang institusyon na may ibang 
pagtataya sa ekonomya. 

Matumal ang pagpasok ng da- 
yuhang kapital na inaasahan ni Ar- 
royo na magsasalba sa mga naghi- 
hingalong industriya. Patuloy 
na bumabagsak ang maha- PE 
halagang in- 
dustriya at 
sektor ha- 
bang wa- 
lang renda 
ang pagta- 
as ng mga 
presyo ng 


Ko 
lahat ng ER 
dukto SI 


mga 
at 


serbisyo. Ligalig ang iba't ibang 
sektor ng lipunan laluna ang naka- 
raraming maralita habang tumitin- 
di ang desperasyon sa ekonomya. 

Bagsak na produksyon. Tuluy- 
tuloy na dumadausdos ang dati 
nang limitado at matamlay na pro- 
duksyon ng mga industriya sa ban- 
sa. Kumpara noong nakaraang ta- 
on, mas mababa nang 1.1% ang 
naitalang produksyon ng manupak- 
tura para sa unang hati ng taon. 
Hindi bababa sa 10% ang paghina 
ng produksyon ng makinarya, maki- 
naryang de kuryente, kahoy at mga 
produktong kahoy, batayang metal, 
di metal na mga produktong mine- 
ral at pag-iimprenta. Dahil dito, 
bumagsak nang 5.8% ang netong 
kita sa manupaktura noong Hulyo. 

Gayundin, dahil sa kasaluku- 
yang pagdausdos ng demand sa bu- 
ong daigdig, bumagsak mula 33.8% 
noong Hunyo tungong 20.5% ni- 
tong Hulyo ang produksyon sa 
elektroniks. Mahigit 60% ng eks- 
port ng bansa ay malamanupaktura 
ng mga pyesang elektronik. Bunga 
nito, tinatayang magkakaroon 
ng P8.3 bilyong depisit ang 
Pilipinas sa panlabas na kala- 
kalan ngayong taon at lalaki 
pa ito tungong P9.6 bilyon 
sa 2006. 

Malaki ang tiwangwang na 
kapasidad sa produksyon ng 
mga industriya. Sa 100 pabri- 
kang sinarbey ng 
National Statis- 

tics Office, 
mahigit 33% 
ay naka- 
gagamit 


lamang ng 70% ng kapasidad sa 
paggawa sa maksimum. 

Mula noong isang taon hang- 
gang nitong Hulyo, bumagsak nang 
5.8% ang netong benta ng mga 
produktong inumin, gamit-trans- 
portasyon, samutsaring manupak- 
tura, sapatos at damit at mga pro- 
duktong petrolyo. 

Laganap na gutom. Patuloy 
ang pagdami ng mga Pilipinong na- 
gugutom. Paparaming pamilya mu- 
la sa panggitnang saray ang naitu- 
tulak sa ganitong desperadong ka- 
lagayan. Humantong na sila sa ka- 
lagayang mismong pagkain ay tini- 
tipid na nila dahil wala na silang 
pwede pang matipid sa iba pang 
batayang pangangailangan. 

Tinukoy sa isang pag-aaral ng 
Asian Development Bank na 44.4%% 
ng mamamayang Pilipino ang wa- 
lang kakayahang tugunan ang ka- 
nilang mga batayang pangangalla- 
ngan at nabubuhay sa matinding 
kahirapan. Ang 15% sa mga ito ay 
dumaranas ng matinding kagutu- 
man o mga pagkakataong hindi na- 
kakain nang sapat sa loob ng naka- 
raang tatlong buwan. 

Isang dahilan nito ang pagtaas 
ng presyo ng pagkain kasabay ng 
pagbagsak ng lokal na produksyon 
at kalakalan ng pagkain. Lumiit 
ang kantidad ng kinakalakal na 
pagkain at hayop mula 1.9 milyong 
tonelada noong unang kwarto ng 
2004 tungong 1.36 milyong tone- 
lada noong unang kwarto ng 2005. 
Umakyat naman ang halaga nito 
mula P21.98 milyon noong unang 
kwarto ng 2004 tungong P25.35 
milyon nitong unang kwarto ng 
2005. 

Sumisirit na mga presyo. Dag- 
dag-pabigat sa kahirapang dinara- 
nas ng malaking mayorya ng ma- 
mamayan ang walang awat na pag- 
taas ng presyo ng mga bilihin. La- 
lo pang sisirit ang mga presyo oras 

na ipatupad ang 10% expanded value added tax o EVAT 
para sa ilang produkto simula sa Nobyembre 1. 

Bukod sa abereyds na karagdagang P2.50 na balak 
pang idagdag sa presyo ng langis, magdaragdag pa 
ang mga kumpanya ng langis ng P3.40 oras na ipatu- 
pad ang EVAT sa Nobyembre 1. Magpapasa rin sila sa 
mamamayan ng karagdagang P30 sa presyo ng bawat 
11-kilong tangke ng liquefied petroleum gas (LPG). 
Umabot na sa P11 kada litro ang dagdag sa presyo ng 
langis na tumaas nang 21 beses ngayong taon. Wala 
pa man ang EVAT, nasa P35.50-36.50 kada litro na ang 
presyo nito. 

Samantala, tataas din nang P0.52 kada kilowatt- 
hour (kWh) ang singil sa kuryente simula sa Nobyem- 
bre- katumbas ng P100 bawat buwan para sa isang 
pamilyang komukonsumo ng 200 kWh bawat buwan. 
Inaasahang aabot nang 6-12% ang itataas ng iba 
pang bilihin sa huling kwarto ng taon. 

Ibang serye pang mga pagtaas ng presyo ang 
mangyayari sa pagtataas ng EVAT tungong 12% pag- 
dating ng Enero 2006. 

Lumalalang disempleyo at kalagayan sa pagga- 
wa. Pinakamataas sa kasaysayan ang kasalukuyang 
tantos ng disempleyo sa Pilipinas. Hindi ito mapagta- 
takpan ni Arroyo kahit pa mahilig siyang magduktor 


Badyet ng gubyerno sa 2006 


Pambayad lang ng utang 


ng kalakhan ng P1.053 bilyong panukalang badyet ng rehimeng 
A Arroyo para sa 2006 ay nakalaan para ipambayad sa mga walang 


kwentang utang ng gubyerno at panustos sa mga pampulitikang 


ng estadistika. Kahit sa konserbatibong tantya ng 
ADB, aabot sa limang milyong manggagawa ang kasa- 
lukuyang walang trabaho habang kulang ang trabaho 
ng 26.1% (o 8.4 milyon) ng lakas-paggawa. Madarag- 
dag pa rito ang 200,000 manggagawa sa industriya ng 
damit na nakatakdang mawalan ng trabaho sa susunod 
na tatlong taon dahil sa pagtumal ng lokal na produk- 
syon. Malaon nang naghihingalo ang industriyang ito 
dulot ng walang rendang pagtatambak ng murang im- 
ported na damit at tela mula sa China at pagbagsak 
ng eksport ng damit mula Pilipinas patungong US du- 
lot ng pagtatapos ng kota ng US para sa importasyon 
ng damit mula sa Pilipinas. 

Dahil sa kakulangan ng sahod at dumaraming hi- 
naing ng mga manggagawa, tumaas nang 32% ang bi- 
lang ng mga welga at lockout nitong taon. Pinakama- 
dalas na sanhi ng paglulunsad ng welga at iba pang 
pagkilos ng mga manggagawa ang sistematikong 
pang-aatake sa kanilang mga karapatan sa paggawa, 
kabilang ang kanilang seguridad sa trabaho. Lalo pang 
sumasahol ang malaon nang patakaran ng mga kapi- 
talista na malawakang pagtatanggal ng mga regular 
na manggagawa at pag-eempleyo ng mga kaswal at 
kontrakwal na tinatanggal at pinapalitan din matapos 
ang tatlo hanggang limang buwan. [AB] 


mahagi ng lupa, aabot lamang sa 
P240 bilyon ang ilalaan ng rehi- 
men o 28% ng badyet. 

Samantala, pinalaki ang bahagi 
ng badyet na tuwirang magagamit 
ni Arroyo para sa kanyang mga 
pampulitikang maniobra at pangu- 


maniobra ni Gloria Arroyo upang makapanatili sa poder. 


Kitang-kita sa mga prayoridad 
nito na pawang kasinungalingan 
ang sinasabing pakikinabangan ng 
mamamayan ang karagdagang pon- 
dong malilikom sa pamamagitan ng 
EVAT. 

Sangkatlo o P340 bilyon sa 
pinanukalang badyet ay direktang 
nakalaan sa pagbabayad ng interes 
ng utang. Bukod pa rito ang P382 
bilyong awtomatikong inilaan ng 
gubyerno bilang pambayad sa prin- 
sipal ng utang. Kaya aabot sa P722 
bilyon ang kabuuang inilaan ni Ar- 
royo bilang pambayad-utang--ka- 
tumbas ng 75% ng tinatayang ma- 
lilikom na buwis at iba pang kita 
ng gubyerno! Kabilang sa mga wa- 
lang kwentang pinaglalaanan ng 


ANG BAYAN Oktubre 21, 2005 


badyet ang P5 milyon bawat araw 
(o katumbas ng P1.84 bilyon ba- 
wat taon) na pambayad sa maano- 
malyang Bataan Nuclear Power 
Plant na ipinatayo noon ni Marcos. 

Masasalamin din sa badyet ni 
Arroyo ang kawalan niya ng mala- 
sakit sa mamamayan. Kumpara sa 
pambayad-utang, barya-barya la- 
mang ang inilalaan para sa mga ba- 
tayang serbisyo. Sa panukalang 
badyet, 14.76% lamang ang naka- 
laan para sa edukasyon (mula sa 
14.85% ngayong 2005). Bumaba 
pang lalo ang badyet sa kalusugan 
mula 1.67% tungong 1.41%. Kung 
pagsasama-samahin ang nakalaan 
para sa edukasyon, kalusugan, pan- 
lipunang seguro, pabahay at pama- 


ngunyapit sa kapangyarihan. Kabi- 
lang dito ang P2.85 bilyon na idi- 
nagdag sa kanyang P8 milyong 
pork barrel at P2 milyong pondong 
paniktik na walang kaabug-abog na 
inamin ni Sec. Eduardo Ermita na 
gagamitin upang manmanan at tu- 
gisin ang mga kalaban ni Arroyo sa 
pulitika. 

Malaking anomalya rin ang 
paglalaan ni Arroyo ng P46.8 bil- 
yong pondo para diumano sa pag- 
papahilom sa mga sugat mula sa 
mga nakaraang pag-aalsa sa EDSA. 
Sa katunayan inilaan ito para ba- 
ligtarin at wasakin ang mga naka- 
mit sa nakaraang people power at 
pigilan ang panibagong daluyong 
ng pagkilos ng mamamayan laban 
sa kanyang rehimen. 


Lalo pang lumaki ang panuka- 
lang badyet dahil sa inilagay ni 
Arroyo na P8 bilyong probisyon sa 
karagdagang pork barrel na pagku- 
kunan ng panuhol ng Malakanyang 
sa mga pinuno ng mga lokal na 
gubyerno: P5 bilyon para sa bi- 
nansagang "Kilos Asenso" at P3 
bilyon para sa tinatawag namang 
“Kalayaan Barangay Program.” 
Dagdag lamang ang mga ito sa da- 
ti nang inilaang P166.5 bilyong 
Internal Revenue Allotment na 
mas mataas nang P14.5 bilyon 
kaysa noong nakaraang taon. 

Gagamitin ni Arroyo ang pon- 
dong ito sa patuloy na pagbili sa 
katapatan ng mga upisyal ng mga 
ahensya at lokal na gubyerno. 
Hindi pa man naipapasa sa Kon- 
greso, inianunsyo na ito ni Arroyo 
sa pulong ng mga upisyal ng lokal 
na gubyerno ngayong buwan. Para 
naman sa mga tiwaling heneral, 
dinagdagan ni Arroyo ng 18.7% 
ang nakatakdang badyet para sa 
AFP. 

Upang tustusan ang napakala- 
king badyet, nakatakdang direk- 
tang mangutang ng hindi bababa 
sa P532 bilyon ang rehimeng Ar- 
royo. Hindi pa kasali rito ang na- 
kaprogramang pangungutang ng 
gubyerno sa pamamagitan ng mga 
bono at treasury notes. Ayon sa 
Development Budget Coordinating 
Council, maaari pang umabot sa 
P1.35 trilyon ang kakailanganing 
utangin ng gubyerno sa susunod 
na taon. Mas malaki ito nang 
P300 bilyon kaysa panukalang 
badyet. Tinatayang aabot sa 
P3.79 trilyon ang utang ng gub- 
yerno sa katapusan ng 2006. Sa 
kasalukuyan, P3.657 trilyon ang 
kabuuang utang ng gubyerno. 
Kung isasama ang iba pang pana- 
nagutan ng gubyerno tulad ng 
utang ng mga korporasyon ng 
gubyerno sa publiko at sa labas ng 
bansa, aabot na sa P5.3 trilyon 
ang kabuuang utang na sagutin ng 
gubyerno. [AB 

Mga Ata-Manobo, nagdeklara 
ng pangayaw laban sa dam 
at militarisasyon 


der ng tribong Ata-Manobo laban sa Talaingod Hydroelectric Project 


[e pangayaw, o tribal war ang idineklara kamakailan ng mga li- 


at sa malawakang militarisasyon at pang-aagaw ng lupa. Pinangu- 
nahan ni Datu Gibang Apunga ang deklarasyon sa layuning ipagtanggol 
ang lupain ng mga Ata-Manobo at labanan ang malawakang pagyurak 


sa kanilang karapatang-tao. 

Sa kabila ito ng pagmamaang- 
maangan ng AFP, ng National 
Commission on Indigenous Peo- 
ples (NCIP), at ng pusakal na al- 
kalde ng Talaingod, Davao del Nor- 
te na si Pilar Libayao tungkol sa 
nangyayaring militarisasyon at 
pang-aagaw ng lupa sa lugar. 

Tatlong linggo nang nagdurusa 
ang mga minoryang Ata-Manobo 
dahil sa malulupit na operasyong 
militar sa kanilang mga komuni- 
dad sa Talaingod. Mula Oktubre 4, 
walang puknat ang pambobomba 
ng 73rd IB sa mga baryo ng Du- 
ryan, Nabalabag, Sasu, Tibukag, 
Damulohan, Laskon, Tulay at 4 
Nasilaban. Gamit ng AFP ang 
mga eropla- 
no, mortar 
at 


kanyong 105 mm. Pinakalayunin 
ng mga operasyong ito ang pala- 
yasin ang mamamayan sa lugar 
upang bigyang-daan ang mga da- 
yuhang kumpanya sa pagmimina. 
Bunga ng matinding militari- 
sasyon, aabot na sa 120 pamil- 
yang Ata-Manobo (o mahigit 500 
katao) ang napilitang lumikas, 
kabilang ang 14 na ginang na ka- 
papanganak pa lamang. Isang 
sanggol na ang namatay habang 
lumilikas ang pamilya dahil sa ma- 
tinding lamig at gutom. 
Mula noong Setyembre, nag- 
lunsad ang 4th Reenginered 
Special Operations Team 
(RSOT) ng 73rd IB ng maiig- 
ting na kampanyang saywar at 
hamletting sa Sityo Nasilaban, 
Barangay Palma Gil sa Talaingod. 
(Sa hamletting, sapilitang tiniti- 
pon ang mamamayan sa isang 
lugar upang mahigpit na ma- 
j kontrol at masubaybayan ng 
militar ang bawat kilos nila. 
Pangunahing napipinsala 
rito ang kabuhayan ng 
mamamayan dahil 
kadalasa'y pinag- 
babawalan si- 
lang pumunta sa 
kanilang mga ka- 
ingin.) 

Nagdaos ang 
RSOT ng mga pulong- 
pulong upang pasuku- 
in ang mga lider ng Sa- 
lugpungan, isang lokal 

na organisasyon ng 

mga Ata-Manobo na nagtatanggol 
sa kanilang mga interes. Isa na sa 
mga pinapasukong lider si Datu 
Aponga. 

Tinarget at tinakot ng militar 
ang mga Ata-Manobo na hindi na- 
engganyo ng matatamis na panga- 
ko, pambubuyo, pambabraso at 
iba't ibang pakana ng RSOT tulad 
ng mga pekeng pagpapasurender at 
pagpapasapi sa paramilitar na yu- 
nit kapalit ng ilang salop ng bigas 
at delatang sardinas. Ang mga hin- 
di nakadalo sa mga pulong na pina- 
tatawag ng militar tulad nina Datu 
Aponga at iba pang lider ng tribo 
ay tahasang idineklarang kaaway 
ng reaksyunaryong gubyerno. 

Kinundena ng Human Rights 
Committee ng National Democratic 
Front of the Philippines (NDFP- 


HRC) ang militarisasyon sa Talai- 
ngod. Anito, ang walang pakunda- 
ngang pang-aatake ng militar sa 
mga sibilyan ay tahasang paglabag 
sa Comprehensive Agreement on 
Respect for Human Rights and In- 
ternational Humanitarian Law 
(CARHRIHL) na nilagdaan kapwa ng 
Gubyerno ng Republika ng Pilipinas 
(GRP) at ng NDFP. 

Kinundena rin ng Pasaka Lumad 
Confederation, isang organisasyon 
ng mga pambansang minorya sa 
Mindanao, ang “clearing opera- 
tions” ng Philippine Army. Ayon sa 
mga Lumad, ang pinupuntirya ng 
mga ito ay mga Ata-Manobo na tu- 
tol sa malawakang pang-aagaw ng 
lupa na kaakibat ng mapaminsa- 
lang mga “proyektong pangkaunla- 
ran” ng reaksyunaryong gubyerno 


3 pang militanteng lider, pinaslang 
T. pang progresibong lider ang pinaslang sa pagitan ng Set- 


yembre 30 at Oktubre 16. 


Pinatay noong Oktubre 16 si Florante Collantes, 57, pangkalaha- 


tang kalihim ng Bayan Muna-Tarlac sa Barangay Tuec, Camiling, Tar- 
lac. Nakatayo si Collantes sa tapat ng kanyang tindahan kasama ng 
kanyang asawa nang pagbabarilin siya ng dalawang lalaking naka- 
motorsiklo. 

Bago ito, pinaslang noong Oktubre 12 si Dr. Ponciano Silva, 54, 
lokal na lider ng partidong Anakpawis sa Unisan, Quezon. Si Silva, 
isang dentista, ay tinambangan ng mga di kilalang lalaki bandang 
tanghali sa Barangay Kalilayan Ibaba ng naturang bayan. 

Noon namang Setyembre 30, pinatay si Vicky Samonte, 51, Ba- 
yan Muna coordinator ng Bislig City. Pauwi na siya sa kanyang ba- 
hay sa Bliss Project, Barangay Mancarogo lulan ng isang traysikel 
nang walang awa siyang saksakin sa likod ng isang di kilalang lala- 
ki. Si Samonte, isang guro, ay presidente ng Andres Soriano College 
Employees Association na kaanib ng Kilusang Mayo Uno. Myembro 
rin siya ng National Council ng Alliance of Concerned Teachers nang 
siya'y patayin. 

Samantala, sinunog ng di bababa sa 12 lalaking armado ng mga 
ripleng M16 ang upisina ng Bayan Muna-Tarlac nitong Oktubre 18 
nang madaling araw. Ang upisina na nasa Sityo Buno, Barangay Ma- 
tatalaib, Tarlac City ay binuhusan ng gasolina at hinagisan ng mo- 
lotov cocktail para masunog. Ani Roman Polintan, tserman ng Ba- 
yan-Central Luzon, walang ibang pwedeng paghinalaan sa panunu- 
nog at sa pinakahuling mga pagpaslang sa mga militante sa rehiyon 
kundi ang berdugong si Brig. Gen. Jovito Palparan. Si Palparan ang 
katatalagang hepe ng 7th ID na nakabase sa Nueva Ecija. ABI 

sa Talaingod. Anila, ang mga ope- 
rasyon ay naglalayong pahinain at 
durugin ang determinasyon ng mga 
minoryang nagpasyang labanan 
ang pangangamkam sa kanilang lu- 
pang ninuno. 

Bago umigting ang militarisa- 
syon, itinakwil ng mga Ata-Manobo 
ang buladas ng National Commis- 
sion on Indigenous Peoples (NCIP) 
na ang P738 milyong Talaingod 
Hydroelectric Project na pinondo- 
han ng Japan ay para sa kanilang 
kapakanan. Tinutulan din ng mga 
minorya ang planong pagmimina 
ng Alsons (Alcantara & Sons) sa 
Pantaron Ranges. Pormal nilang 
ipinahayag noong Hunyo ang kani- 
lang mariing pagtutol sa mga pro- 
yektong ito sa pulong-pulong na 
ipinatawag ng NCIP. 

Ang “clearing operations” ng 
militar ay pagbibigay-proteksyon 
din sa iligal na pagtatanim ng mga 
komersyal na kahoy ng Alsons. La- 
bag ito sa memorandum of agree- 
ment (MOA) noong 1995 sa pagitan 
ng mga Ata-Manobo, ng alkalde no- 
on ng Talaingod na si Jose Libayao 
(ama ng kasalukuyang meyor), ng 
Office of Southern Cultural Commu- 
nities (na sinundan ng NCIP) at ng 
Alsons. Ayon sa memorandum, ba- 
wal ang anumang proyekto ng In- 
tegrated Forestry Management (IF- 
MA) sa lupain ng mga Ata-Manobo. 
Malakas ang loob ng Alsons na pa- 
ulit-ulit na labagin ang memoran- 
dum dahil sa proteksyong iginaga- 
wad ng militar. 

Ang Talaingod Hydroelectric 
Project naman ay nakapaloob sa 
“Philippine Energy Plan 2004- 
2013” ng gubyernong Arroyo. Hihi- 
gupin nito ang halos lahat ng tu- 
big mula sa mga ilog ng Kipaliko at 
Gabuyan upang makalikha ng kur- 
yente para sa limang bayan ng Da- 
vao del Norte. Subalit bunga rin ni- 
to, maraming residente sa mga 
apektadong lugar ang sapilitang 
mapapalikas dahil malulubog sa tu- 
big ang kapatagan ng Talaingod. [8 

KP SA IBAYONG DAGAT 
Ang pagkasangkapan at pang-aabuso ng US 
sa mga dayong manggagawa sa Iraq 


Inilalathala ng AB ang artikulong ito bilang tugon sa kahilingan ng 
mga mambabasa na ilinaw ang pagtingin ng PKP sa mga dayuhang mang- 
gagawa na ineempleyo ng mga militar ng US at mga ahensya at kumpan- 
yang nagsisilbing kasangkapan sa agresyon at pananakop ng US sa Iraq. 


karan ng imperyalismong US ang pag-eempleyo ng mga dayong si- 


A 


S a pagmamantine ng mga pwersang mapanakop nito sa Iraq, pata- 


bilyang manggagawa upang gumampan ng “privatized war services 
(isinapribadong serbisyong pandigma) bilang pansuporta sa mga pwer- 
sang militar ng US doon. Layunin nitong palabasing pinaliliit ang pwer- 
sang militar ng US, mabawasan ang gastos at maituon ang mga pwersang 


militar sa kombat. 

Pinangangasiwaan ng Logistics 
Civil Augmentation Program (Log- 
cap) ng US Armed Forces ang pata- 
karang ito upang ang mga regular 
na pwersang militar ng US ay ma- 
kapagkonsentra sa kombat. Sa ga- 
yon, ang Logcap ang nakikipagkon- 
trata sa mga pribadong kumpanya 
na nagsusuplay ng mga dayuhang 
manggagawa mula sa iba't ibang 
bansa. Ang Kellog, Brown & Root 
(KBR) ang pinakamalaking kontra- 
tistang nagsusuplay ng mga da- 
yong sibilyang empleyado para 
pansuporta sa mga pwersang pan- 
digma at pananakop ng US sa Iraq. 
Pag-aari ito ng Halliburton Com- 
pany—pinakamalapit na kroni ni 
US President George W. Bush na bi- 
niyayaan ng mahigit $10 bilyong 
mga kontrata sa “rekonstruksyon” 
doon. 

Kumukuha ang KBR ng mga da- 
yuhang manggagawa sa pamamagi- 
tan ng susun-susong mga kontra- 
tista. Kabilang sa mga ito ang Gulf 
Catering Co. na nakabase sa Ri- 
yadh, Saudi Arabia at ang Alargan 
Group na nakabase sa Kuwait City, 
Kuwait. Ang mga ito ay kinokontra- 
ta naman ng Event Source, isang 
ahensyang Amerikano na nakabase 
sa Salt Lake City sa US, na subkon- 
traktor naman ng KBR sa Houston, 


12 


Texas. Nililinlang ang mga mangga- 
gawa sa pagsasabing nirerekrut si- 
la para magtrabaho sa Riyadh o 


saka sila ibibyahe patungo sa 
Iraq, nang labag sa kanilang ka- 
looban. 


sibilyang manggaga- 
wang ineempleyo sa 
Iraq, kabilang na 

ang 6,000 mang- y% 
gagawang Pilipi- #4 
no. Nagmula si- Ż 
la sa 38 bansa, 
pangunahin na 
ang India, Pa- 


nas. 

Inaasam- 
asam ng rehi- 
meng Arroyo na 
makapagpapa- hi 
dala ito ng|h 
100,000 mang- FR 
gagawang Pili- NN 
pino sa Iraq bi- 
lang gantimpala 
sa masugid na 
pagsuporta nif 
Gloria Arroyo sa 5 j 
pananalakay ng fi 


PAN D / 


Ar sa 25,000-30,000 Y 2 
ang mga dayuhang A Po 


Kuwait. Kapag naroon na sila, ay A 


f A r a A Ka 
a a T 


US doon. Nagpadala pa si Arroyo 
ng matataas na upisyales ng rehi- 
men upang makiusap sa mga priba- 
dong kumpanya ng US para mara- 
mihang kumuha ng mga mangga- 
gawa mula sa Pilipinas. Pero uma- 
bot lamang sa 6,000 ang mga na- 
empleyo roon. Dagdag pa, naobliga 
si Arroyo na ianunsyo ang “pagba- 
bawal” sa pagpunta ng mga mang- 
gagawang Pilipino sa Iraq matapos 
itong igiit ng mamamayang Pilipi- 
no sa harap ng pagkakadakip doon 
pa ng “manggagawang si 
BN Angelo dela Cruz noong 


in i 7 
BE C G A4 A i 

SA IBAYONG DAGAT KP 


Hunyo 2004. 

Subalit kung tutuusin, pabalat- 
bunga lamang ang pagbabawal na 
ito. Katunayan, nagpapatuloy pa 
rin ang pagpuslit ng mga mangga- 
gawang Pilipino sa Iraq sa pama- 
magitan ng pagdaan nila sa mga 
kalapit na bayan ng Saudi Arabia, 
Kuwait o Jordan. 

Ang mga dayong manggagawa 
na ineempleyo ng US sa Iraq ay ka- 
raniwang matatagpuan sa mga 
kampong militar ng US kung saan 
pinagagampan sa kanila ang mga 
trabahong manwal kabilang na ang 
pagiging kusinero, drayber, karpin- 
tero, dyanitor, kargador at ku- 
ryer--- mga serbisyong pansuporta 
na dating ginagampanan ng mga 
sundalong Amerikano. Ang ilang 
isinapribadong serbisyong direk- 
tang lumalahok sa kombat--tulad 
ng pag-iinteroga sa mga bihag--ay 
ginagampanan ng mga pribadong 
“espesyalistang” Amerikano. 

Katulad ng iba pang manggaga- 
wang nangibang-bayan dahil wala 
silang makitang sapat na ikabubu- 
hay sa sariling bayan, ang mga da- 
yong manggagawang kinokontrata 
ng US sa Iraq ay nagpapaalipin do- 
on sa simpleng hangaring kumita 
ng ikabubuhay. Sinasamantala ng 
imperyalismong US ang malubhang 
problema ng disempleyo at kahira- 
pan sa mga atrasadong bayan. Na- 
pakababa ng $800 kada buwang 
ipinasusweldo sa kanila kumpara sa 
$6,400 kada buwang sweldo ng 
mga sundalong Amerikano. 

Bukod sa malaking risgong si- 
nusuong ng mga dayong mangga- 
gawang galing sa mga atrasadong 
bayan na gumagampan ng mga pri- 
badong serbisyong pandigma sa 
Iraq, inaabuso at pinagtatrabaho 
sila sa mga malahayop na kundi- 
syon. Umaabot nang 14-16 oras 
isang araw ang pagpapatrabaho sa 
kanila. Maraming naiuulat na di bi- 
nibigyan ng mga dagdag na sahod 

sa pag-obertaym at mga libreng 
araw para sa pahinga. 

Karaniwang kulang o minsa'y 
panis ang kanilang pagkain, kaya 
may mga pagkakataong napipilitan 
silang simutin ang mga tirang pag- 
kain ng mga sundalo. Habang ang 
mga sundalong Amerikano ay umii- 
nom ng malinis na nakaboteng ko- 
mersyal na tubig, ang ipinaiinom 
sa mga manggagawa ay kontamina- 
dong tubig na nilagyan lamang ng 
chlorine at yelo para umano'y ma- 
patay ang mga mikrobyo. Pinatutu- 
log sila sa ilalim na lamang ng mga 
tolda kung saan ang temperatura 
ay napakainit (umaabot sa 40° 
sentigrado). Hindi sila binibigyan 
ng proteksyon laban sa mga pisikal 
na panganib na dulot ng mga putu- 
kan at pagsabog. 


ng mga dayong sibilyang 

manggagawa ay kinakasang- 
kapan ng US sa mapaniil at malupit 
na pananalakay at pananakop nito 
sa Iraq. Bagaman gumagampan si- 
la ng mga trabahong hindi tuwi- 
rang sangkot sa kombat, ang mga 
serbisyong ginagampanan nila ay 
naglilingkod sa pangmilitar na in- 
teres ng US sa Iraq. 

Dahil dito, madalas na nadada- 
may sila sa mga pagsalakay ng mga 
grupong Iraqi na lumalaban sa oku- 
pasyon ng US sa kanilang bansa. Sa 
ilang pagkakataon, sila rin ay nagi- 
ging target ng pambibihag at iba 
pang aksyong militar ng mga rebel- 
deng grupong Iraqi. 

Sa kabila nito, sila rin ay duma- 
ranas ng matinding pang-aapi sa 


Kailangan ding gawin ang lahat ng 
pwedeng gawin upang mamulat at 
mahikayat ang mga manggagawa sa Iraq 
na kumalas na mula sa kalagayang 
kinakasangkapan sila sa malupit na 
kolonyal na paghahari ng US sa Iraq. 


kamay ng mga sundalong Amerika- 
no. Kaya sa iba't ibang paraan ay 
ipinahahayag nila ang kanilang ga- 
lit at pagtutol. Sa ilang pagkakata- 
on, sama-samang kumilos ang mga 
dayong manggagawa upang igiit 
ang makataong pagtrato. Rumurok 
ito noong Mayo 2005 nang mag- 
welga ang 300 manggagawa sa 
Camp Anaconda ng US sa Baghdad, 
Iraq. Tinutulan nila ang masasa- 
mang kundisyon ng kanilang mga 
tirahan at pagtatrabaho. Sa harap 
ng labis na kalupitan, lubos na ma- 
katwiran at makatarungan na kumi- 
los sila para igiit ang kanilang mga 
karapatan at kagalingan. 

Karapat-dapat lamang ang pag- 
oorganisa sa sarili, paglaban sa 
mga pang-aabuso at pang-aapi at 
militanteng paggigiit sa makauring 
interes ng mga dayong sibilyang 
manggagawang ineempleyo ng mi- 
litar at mga kumpanyang Amerika- 
no sa Iraq. Internasyunalistang 
tungkulin ng proletaryado at ma- 
mamayan ng daigdig na suportahan 
ang kanilang pag-oorganisa at 
paglaban. 

Subalit kasabay nito, kailangan 
ding mulatin ang mga dayong 
manggagawa sa Iraq tungkol sa 
mas masahol na pagsasamantala, 
kalupitan at pang-aaping idinudu- 
lot ng okupasyon at pangongolo- 
nya ng US sa Iraq. Nangingibabaw 
na internasyunalistang tungkulin 
din ng mga rebolusyonaryong pro- 
letaryo at pwersang anti-imperya- 
lista na ipakita sa kapwa nilang 
manggagawa at mamamayan sa 
Iraq at sa buong mundo na hindi 

makatwiran ang paglusob, pag- 
kontrol at paghahari ng US sa ba- 
yang iyon at sa lahat ng mga ba- 
yang inookupa at inaapi ng mga 
imperyalista. 

Kailangan ding makita ng mga 
dayong manggagawa sa Iraq na 
higit pa sa pang-aapi sa kanila sa 
anyo ng mababang sahod at di 
makataong kundisyon, sila ay ki- 
nakasangkapan ng superpower na 
US sa pang-aapi at pang-aalipin 
sa mamamayang Iraqi. Tuluy-tuloy 
nating ilantad sa buong mundo 
ang pang-aaping dulot ng okupa- 
syon ng US sa mamamayang Iraqi 
at puspusang ipanawagan ang 
pagpapalayas ng mga tropang 
Amerikano sa Iraq. 

Kailangang puspusang itaas 
ang kamulatan at paglaban ng 
mga dayong manggagawa sa Iraq 
at mga manggagawa at mamama- 
yan sa buong daigdig laban sa 
okupasyong militar ng US sa Iraq, 
Afghanistan at iba pang bayang 
inookupa at inaapi ng mga imper- 
yalista. Responsibilidad ng mga 
rebolusyonaryong proletaryo at 
pwersang anti-imperyalista ang 
pagpapalawak ng suporta sa paki- 
kibaka ng mamamayang Iraqi para 
sa pambansang paglaya mula sa 
kuko ng imperyalismong US. 

Alinsunod rito, tungkulin ng 
mga rebolusyonaryo na labanan 
ang patakaran ng militar ng US sa 
pagrerekrut nito ng mga dayong 
manggagawa. Kaugnay nito, dapat 
organisahin at pakilusin natin ang 
mga manggagawang Pilipino para 
labanan ang reaksyunaryong esta- 
do, ang mga patakaran nitong 
nagpapalala sa disempleyo at nag- 
tutulak sa pagluluwas pa ng mga 
kontraktwal na manggagawa. Kai- 
langan ding gawin ang lahat ng 
pwedeng gawin upang mamulat at 
mahikayat ang mga manggagawa 
sa Iraq na kumalas na mula sa ka- 
lagayang kinakasangkapan sila sa 
malupit na kolonyal na paghahari 
ng US sa Iraq. [AB 

Benepisyo ng mga guro, 
pagbabasura sa Mining Act, iginiit 


NAGMARTSA patungong Batasang 
Pambansa noong Oktubre 7 ang 
iba't ibang organisasyon ng mga 
guro para igiit ang dagdag na sa- 
hod at ang pagbibigay ng mga 
benepisyong hindi pa ibinibigay 
sa kanila. 

Tinuligsa naman ng mga 
empleyado ng Government Service 
Insurance System ang pagbibigay 
ng mahigit P1 bilyong pondo ng 
GSIS kay Arroyo para umano sa 
mga programang panlipunan nito 
samantalang hindi pa naibibigay 
ang kanilang mga dagdag na sa- 
hod at nanganganib mawala ang 


mga pensyon ng mga nagretiro 
nang kawani ng gubyerno. 

Nagpiket din ang iba't ibang 
grupo ng mga pambansang minor- 
ya at iba pang mamamayang apek- 
tado ng pandarambong ng imper- 
yalistang pagmimina sa Pilipinas 
nang idaos ang tatlong-araw na 
kumperensya ng mga kumpanya 
ng pagmimina at ng mga ahensya 
ng gubyerno noong Oktubre 11- 
13. Isinigaw nila ang pagbabasura 
sa Philippine Mining Act at iginiit 
na mapasakanila ang mga rekurso 
sa loob ng kanilang mga lupang 
ninuno. 


People's War Bulletin: Pahayagan ng mga tagumpay 
ng armadong pakikibaka 


SINIMULANG ilathala noong unang linggo ng Oktubre ang People's 
War Bulletin (PWB), serbisyong pambalita ng Bagong Hukbong 
Bayan. Naglalaman ang PWB ng impormasyon tungkol sa mga tak- 
tikal na opensiba at iba pang balita mula sa larangan ng armadong 
pakikibaka. Regular na inilalathala ang PWB sa Philippine Revolu- 
tion Web Central, website na pinangangasiwaan ng Kawanihan sa 
Impormasyon ng PKP at ipinadadala sa masmidya sa loob at labas 


ng bansa. 


Layunin ng PWB na magsilbing maaasahang mapagkukunan ng 
tamang impormasyon ukol sa mga naging labanan sa pagitan ng 
BHB at ng AFP at iba pang armadong pangkat ng reaksyunaryong 
estado. Nagiging mabigat ang pangangailangan ng maagap na 
paglalabas ng PWB sa harap ng tuluy-tuloy na pambabaluktot o 
pagtatakip ng pamunuan at mga tagapagsalita ng AFP sa mga im- 
pormasyon kaugnay ng mga armadong sagupaan. 

Matagumpay ang unang bwelo ng mga inilabas na PWB dahil 
sa masigla at maagap na pagpapadala ng mga yunit at komand 
pang-operasyon ng BHB sa iba't ibang antas. Ang mga ulat na ito 
ay ipinadadala sa pamamagitan ng email (sa angbayan@ya- 
hoo.com) o iba pang sistema ng komunikasyon. Nitong mga nag- 
daang linggo, ang PWB ay napagkunan ng masmidya ng datos ka- 
ugnay ng pinakahuling mga taktikal na opensiba ng BHB. 

Inaasahang lalo pang sisigla sa hinaharap ang PWB habang su- 
musulong ang rebolusyonaryong armadong pakikibaka at sumisig- 
la ang pagsisikap na ihayag sa madla ang mga tagumpay ng Ba- 


gong Hukbong Bayan. 

Maglunsad ng mas marami at mas malalaking 
taktikal na opensiba 


INET ang Partido Komunista ng Pilipinas papanahong paigtingin ng BHB ang mga taktikal na 


sa Bagong Hukbong Bayan (BHB) sa serye ng opensiba upang mapakapagdulot ng mas malalaking 
matatagumpay na aksyong militar laban sa mga bigwas sa rehimeng Arroyo at sa mga pasistang mer- 

pasistang pwersa ng kaaway nitong nagdaang mga senaryong tropa nito. Palala nang palala ang mga ma- 
linggo. Aabot sa mahigit 80 armadong aksyon ang ini- panupil na hakbang ng rehimen at tuluy-tu- 
lunsad ng BHB sa maigsing panahon, kung saan naka- loy na nalalapit ito sa pagpapataw ng 
samsam ang mga Pulang mandirigma hayagang pasistang paghahari. 
ng malalakas na armas at nakalipol G D. Muling idinidiin ng Partido sa BHB 
ng ilampung tropa ng kaaway. WA ) ang atas nitong lipulin ang pinakama- 

Ang mga aksyong militar ay tu- j hihina at pinakapusakal na mga pa- 
gon ng BHB sa panawagan ng PKP An I sistang kriminal na pwersa ng AFP, 
na paigtingin ang mga takti- - PNP, CAFGU at 
kal na opensiba para parusa- Menn ng mga pasis- 
han ang rehimeng Arroyo at maka- bi tang warlord, 
pag-ambag sa pakikibaka ng gø 
sambayanang Pilipino pa- JE 
ra tapusin na ang bulok, A A 
mapang-api at pasis- yg 
tang paghahari nito. S 

Inaasahan ng. 
Partido na sa 
mga susunod na pt 
buwan, mas malalaki, mas marami b ' 
at mas madalas na mga taktikal 4#, 
na opensiba ang mailulunsad ng 
BHB. Nasa pusisyon itong maglun- LA a 
sad ng mas masisinsing anihilati- Z Op: 
bong opensiba laban sa re- KO 3 
himeng Arroyo habang la G T, KZE G, nng IS 
hatang-panig na isinusulong ang “ AG ng II D EA 
mga rebolusyonaryong gawain. 2 pp” TA 

Sa harap ng pinakamalalang pagkakahiwalay ng re TIN 


himeng Arroyo at pagkamuhi rito ng mamamayan, na- 


NSS 
Ss 


Mga tampok sa 8 armas nasamsam sa 4 M16 nasamsam ng Matagumpay ang 
. . reyd sa Cebu BHB sa Agusan del Sur | Lakbayan 
Isyung ito... PAHINA 3 PAHINA 4 PAHINA 7 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


